Władysław Rothert

Władysław Karol Rothert (vene Карл-Владислав Адольфович Ротерт; 25. juuli 1863 Vilno – 16. jaanuar (vkj 3. jaanuar) 1916 Petrograd) oli poola botaanik, mükoloog, tsütoloog, taimeanatoom ja -füsioloog.Eesti teaduse biograafiline leksikon, 3. köide

Elulugu
Władysław Rothert oli poolakas ja pangadirektori poeg.

Lõpetas 1880 Riias gümnaasiumi ja 1885 Tartu Ülikooli füüsika-matemaatikateaduskonna loodusteaduse alal; botaanikamagister (1885, TÜ), väitekiri "Vergleichend-anatomische Untersuchungen über die Differenzen im primären Bau der Stengel und Rhizome krautiger Phanerogamen, nebst einigen allgemeinen Betrachtungen histologischen Inhalts" (Dorpat, 1885), bioloogiadoktor (1893, Kiiev), väitekirjas käsitles heliotropismi. Täiendas end Pariisis, Peterburis, 1885–1888 Strasbourgis  ning 1891–1892 ja 1899–1900 Leipzigis  laboris. 

Oli 1889–1897 Kaasani Ülikooli erakorraline dotsent, 1897–1902 Harkovi Ülikooli professor, 1902–1908 Odessa Ülikooli professor. 1908–1910 osales Peterburi Teaduste Akadeemia toetusel ekspeditsioonidel troopikamaadesse. 1910–1915 Krakowi Ülikooli professor, 1915–1916 Kiievi Ülikooli professor.

Teadustöö
Uurimisvaldkond: taimede liikumine – tropismid (geo-, foto-, hüdro-, aero-, termo-, kemotropism), taimede koekatete, kudede peenehituse, vegetatiivsete taimeosade kromoplastide, alamate seente bioloogia jm probleemid. Uuris esimeste seas kasvuainete liikumist kaera koleoptiilides. Avaldas mitu taimefüsioloogia õpikut. Krakowi Teaduste Akadeemia korrespondentliige (1899) ja liige (1913), Berliini Botaanikaühingu korrespondentliige (1907).

Teoseid
 Курс физиологии растений. // Ч.1. Физическая физиология. Казань, 1891
 Neue Untersuchungen über Chromoplasten. // Bull. Intern. l`Acad. de Sci. Cracovie, Ser.B., 1914.

Viited

Kirjandus
 Мооритс Х. А. Владислав Адольфович Ротерт. // Мат. 8 конф. по ист. н. в Прибалт. Трт, 1970, 86–89
 Манойленко К. В. Владислав Адольфович Ротерт, 1863/1916. // Л. Наука, 1978, 140.


Kategooria:Poola bioloogid
Kategooria:Botaanikud
Kategooria:Mükoloogid
Kategooria:Rakubioloogid
Kategooria:Taimefüsioloogid
Kategooria:Sündinud 1863
Kategooria:Surnud 1916